Juozas Mureika

Juozas Sigitas Mureika (g. 1936 m. sausio 10 d. Tubeliai, Lukšių valsčius) – Lietuvos filosofas, habilituotas humanitarinių mokslų daktaras.

Biografija 
1955 m. baigė Lukšių vidurinę mokyklą. 1958–1961 m. Prienų rajono vykdomojo komiteto kultūros skyriaus vedėjas. 1961–1966 m. studijavo Maskvos universiteto Filosofijos fakultete. 1970–1972 m. Vilniaus universiteto aspirantas, apgynė disertaciją „Vinco Kapsuko estetinės pažiūros“. Filosofijos, sociologijos ir teisės institute apgynė disertaciją „Marksistinės Lenininės estetikos tapsmas Lietuvoje (iki 1940 m.)“.  1984 m. filosofijos habilituotas daktaras.

1966–1997 m. su pertrauka Vilniaus Gedimino technikos universiteto dėstytojas, 1974–1990 m. filosofijos katedros vedėjas; nuo 1987 m. profesorius. 1991–1992 m. Acheno technikos universiteto vizituojantis profesorius. 1990–2000 m. dirbo Kultūros ir meno institute.

Mokslinė veikla 
Tyrinėja filosofijos ir estetikos istorijos, filosofinės antropologijos, meno filosofijos, kultūrologijos, technikos filosofijos, dvasingumo ugdymo problemas, teminiu ir tarpdisciplininiu požiūriu egzistencialus bei asmens ir visuomenės sąveiką. Sukūrė naują pajautos (estezės) sampratą, kuria remdamasis interpretavo prasmių steigties būdą ir iškėlė estetologijos idėją. Estetologijos aspektu plėtoja konvencinę meno teorijos sampratą – meną traktuoja kaip specifinį estetinį reiškinį. Paskelbė daugiau kaip 400 mokslinių darbų, recenzijų, studijų ir mokslo populiarinimo, iš jų apie 50 enciklopedinių straipsnių Visuotinėje lietuvių enciklopedijoje ir Technikos enciklopedijoje, 276 Estetikos enciklopedijoje.

Bibliografija 
 Lietuvių materialistinė estetika 1900–1940 m.,Vilnius, 1981 m.237 p.
 Estetikos tyrimai Lietuvos TSR. Disertacijų autoreferatų apžvalga /1960-1988/. Vilnius, 1989, 80 p.
 Technikos filosofijos įvadas, chrestomatija, sudarė, parašė įvadą, vienas vertėjų 1998 m.396 p.
 Apmąstymai ir įžvalgos apie XX a. lietuvių estetikos istoriją. Iš Estetikos ir meno filosofijos transformacijos. Sud. A. Andrijauskas. Vilnius, 2005, 206–250 p.
 Estetika ar/ir estetologija. Iš Estetikos ir meno filosofijos teritorijų kaita. Sud A. Andrijauskas. Vilnius, 2006, 107–131 p.
 Pajaustos mintys: Estetikos virsmas estetologija, monografija. Kaunas, 2006 m.).415 p.
 Bergsono intuicija – vienas pagrindinių pajautos sandų. Iš Gyvybinis polėkis: Bergsono filosofijos interpretacijos. Sud A. Andrijauskas. Vilnius, 2008, 319–336 p.
 Schopenhauerio nuobodulio samprata ir dabartis. iš Valios metafizika: Schopenhauerio filosofijos interpretacijos. Sud. A. Andrijauskas. Vilnius, 2008, 353–378 p.
 Postmodernaus mąstymo apraiškos Wolfgango Welscho estetikos sampratoje. Iš Poatmodernizmo fenomeno interpretacijos. Sud. A. Andrijauskas. Vilnius, 2009, 359–378 p.
 Estetikos enciklopedija, sudarytojas, rengėjas, vienas bendraautorių, parašė įvadą. Vilnius 2010 m.656 p.
Estetikos enciklopediją išleidus.Iš Naujoji Romuva, 2011/1, 31-39 p. 
 Dvasingumas ir prasmė. Iš Dvasingumas žmogaus pasaulyje, kolektyvinė monografija, vienas bendraautorių, 2-leidimas,2011 m. 46-88 p.
 Estetologija glaustai, arba naujo humanitarinio mokslo kontūrai. Iš Inveniens quaero. Ieškoti, rasti, nenurimti. Vilnius, 2011, 107–147 p.
 Joana Ulinauskaitė-Mureikienė, Likimo išbandymai, sudarė parengė ir išleido. Vilnius, 2011 m.332 p.
 Esthetics and/or Esthetology? Aisthesis: from Esthetics to Esthetology. In Globalization and Culture: Contemporary Social Cognition. Lithuanian Philosophical Studies, VII. Edited by Jurate Morkuniene. General Editor George F. McLean. Washington, 2011,181-207 p.
 Kodėl turime gilintis į ugdymo dvasingumą ir su tuo susijusias problemas? Iš Ugdymo dvasingumas. Kolektyvinė monografija, vienas bendraautorių. Sud. J. Kievišas. Vilnius, 2012, 445-469 p.
Joana Ulinauskaitė-Mureikienė, Likimo išbandymai. Antroji patikslinta ir papildyta laida. Serijos Neparklupdyta Lietuva pirmoji knyga. Sudarytojas. Vilnius. 2013,407 p.
Estetologijos įžvalgos. Estetologija ir dvasingumas:pajauta,prasmė ir egzistencialai asmens dvasinių galių kontekste. Monografija. Vilnius: Lietuvos edukologijos universiteto leidykla, 2016, 338 p.
Взаемозалежнiсть смислу i  значення в процесi  становлення особистостi. In Горизонт духовностi  виховання. Колективна монографiя. Vienas bendraautorių. Sudarytojai: J. Kievišas ir Olena M. Otič. Žuvėdra, Vilnius, 2019, 55-64 p.

Šaltiniai 
3. Juozas Sigitas Mureika Estetikos enciklopedija, V., Mokslo ir enciklopedijų leidybos centras, 2010, p.439-441.

Lietuvos filosofai
Lietuvos pedagogai
Lietuvos enciklopedininkai